Margaret Jacobsohn

Margaret Jacobsohn ke moitseanape wa tsa tikologo go tswa kwa Namibia. O kile a atswiwa ka seetsele sa Goldman Environmental Prize ka 1993, se a neng a se kopanetse le Garth Owen-Smith, ka maiteko a bone a go somarela diphologolo kwa magaeng a Namibia.

 Botshelo jwa gagwe 
O tsholetswe kwa Pitori, kwa Aforika Borwa. O ne a nna mmereki wa lekgotla le le ikemetseng la kwa Namibia. Fa e sale ka 1983, kwa bokone bophirima jwa Namibia, ene le le Garth Owen-Smith ba ntse ba lwa kgatlhanong le go tsoma mo go sa letlelesegeng, mo go nyeleditseng mefuta ya diphologolo e tshwana le dinare tse dintsho le ditlou tsa sekaka, le itsholelo le tlhabololo matshelo a batho mo gae. Ka dikgato tsa bone, go bolaya diphologolo go laolesega botoka. Di tsa tlholego tse dingwe, di tshwana le ditlhare tsa mokolwane, motshikhiri, difetolammala tsa dimela le tswii, di beilwe leitlho.Coetzee, J. M. (2011). African Pens 2011 : New Writing from Southern Afric. Jacana Media. p. 180. ISBN 9781431401208."Margaret Jacobsohn & Garth Owen-Smith". Goldman Environmental Prize. Retrieved 27 January 2026 O ne a nna le kgatlhego mo beng gae ba lotso lwa Himba, a kwala buka ka ngwaga wa 2003 ka bone e bidiwa, Himba, nomads of Nambia. Ke bangwe ba merafe e le mmalwa fela ya Aforika e e neng e dirisa letsoku e le setlolo sa mmele otlhe se bidiwa otjize. Setlhopha sa Himba pele e ne e le sa morafe wa ba Herero.

O ne a atswiwa ka seetsele sa Goldman sa tikologo ka 1993, a se kopanetse le Garth Owen-Smith,"Africa 1993. Margaret Jacobsohn & Garth Owen-Smith. Namibia. Sustainable Development". Goldman Environmental Prize. Archived from the original on 15 June 2011. Retrieved 27 January 2026 le sa Global 500 Roll of Honour ka 1994."Garth Owen-Smith and Margaret Jacobsohn". global500.org. Archived from the original on 20 May 2018. Retrieved 27 January 2026 Ka ngwaga wa 1996, morago ga mananeo a bone, puso ya Namibia e amogetse molao wa go somarela mafelo a a kopanetsweng. Phetolo e ya molao e letlelela merafe ya magae e e nnang mo lefatsheng le e leng la puso go tlhokomela le go anywa dikatso tsa diphologolo tsa naga ka tsela e e tshwanang le ya barui mo merakeng ya bone.

 Ditiro 

 Himba, nomads of Namibia, dinepe ka Peter le Beverly Pickford, mokwalo ka Margaret Jacobsohn, 2003
 Margaret Jacobsohn le mopati wa gagwe ba itsege thata e le batlhami ba tshomarelo tikologo, maiteko a bone a go bereka mmogo a dirile gore tselaya go somarela tikologo ya Namibia e elediwe e be e dirisiwe mo Aforika ka bophara. Ba tlhamile lekgotla la tshomarelo tlholego le tlhabololo magae le le bidiwang IRDNC ka go bereka mmogo le baeteledipele ba magae ka dingwaga tsa 1980 go fedisa go tsomiwa ga diphologolo mo go neng go ile magoletsa kwa kgaolong ya bokone bophirima jwa Namibia. Morago ga go ithola marapo mo bogoging jwa IRDNC, Garth le Margie Jacobsohn ba ne ba thusa go ruta kompone ya Conservancy Safaris Namibia ya bojanala e e leng ya batho ba morafe wa Himba ba le batlhano."Garth Owen-Smith – an African conservation hero". The Irish Times. Retrieved 2026-01-27Bateman, Peter. "2015 Garth Owen-Smith". Tusk Conservation Awards. Retrieved 2026-01-27

 Dietsele 
Margaret Jacobsohn o atswilwe ka seetsele sa tikologo sa Goldman ka 1993 ka tiro ya bone ya go thusa ditšhaba tsa magae go amanya tlhabololo itsholelo le matshelo a batho le tdshomarelo ya tse di kgatlhisang tsa kgaolo eo."Throwback Thursday: 1993 Prize Winners Margaret Jacobsohn and Garth Owen-Smith - Goldman Environmental Prize". 2014-01-30. Retrieved 2026-01-27

Ka ngwaga wa 2015, seetsele sa tshomarelo tikologo mo Aforika sa Prince William se ne sa neelwa Garth Owen-Smith go lemoga seabe sa gagwe le Dr. Margaret Jacobsohn mo go tsosoloseng le go somarela makgabisa naga kwa Namibia.Bateman, Peter. "2015 Garth Owen-Smith". Tusk Conservation Awards. Retrieved 2026-01-27

 Metswedi